OpenLLM-France/wikimedia huggingface dataset:
# Narcís Camós

Narcís Camós (Girona, 1621 — Barcelona, 1664), va ser un religiós i escriptor del convent de sant Domènec de Girona i santa Caterina de Barcelona.

## Obra

* Jardín de María, plantado en el Principado de Cataluña, (...) que como plantas divinas descubrió en él milagrosament el cielo, y adornado con muchos templos, y capillas dedicadas a su sabrosíssimo nombre. Barcelona: Jayme Plantada, 1657
* Jardín de María, plantado en el Principado de Catalunya. 2ª ed. Girona: Josep Bró, 1772. Extracte a https://books.google.cat/books?id=8oYJw6mAhmwC&pg=RA1-PA21&hl=ca&source=gbs_selected_pages&cad=2#v=onepage&q&f=false
* Jardín de María, plantado en el Principado de Catalunya. Barcelona: Orbis,1949. Nota proemial d'Eduard Junyent.
* Jardín de María, plantado en el Principado de Catalunya. (Edició facsímil dels capítols del bisbat d'Urgell). Tremp: Garniseu, 1992. Pròleg de Jordi Abella i Pons.
* Jardín de María, plantado en el Principado de Catalunya. (Edició dels capítols del l'arquebisbat de Tarragona). Tarragona: 1999.
* Jardín de María, plantado en el Principado de Catalunya. (Edició facsímil dels capítols del bisbat de Girona) Girona: Diputació de Girona, 2008. Pròleg d'Àngel Rodríguez i Pep Vila.
* Compendio de la vida y costumbres del venerable Fray Dalmacio Ciurana, Girona, Jeroni Palol,1690.
* Compendio de la vida y costumbres del venerable Fray Dalmacio Ciurana, 2ª ed. Girona, Manuel Llach,1891

## Referències

* ↑ «Narcís Camós | enciclopèdia.cat». [Consulta: 4 febrer 2022].

## Bibliografia

* COLL, J.M.: “El venerable Fray Dalmacio Ciurana, O. P. (1574-1637)”, Annals de l'Institut d'Estudis Gironins, X, 1955, p. 255-268.
# Nchanga Rangers Football Club

El Nchanga Rangers Football Club és un club de futbol de la ciutat de Chingola, Zàmbia. Juga a l'estadi Nchanga. És patrocinat per les Konkola Copper Mines.

## Palmarès

* Lliga zambiana de futbol:
       1980, 1998
* Copa zambiana de futbol:
       1978
* Copa Challenge zambiana de futbol:
       1965, 1973, 1976
* Charity Shield zambiana de futbol:
       1980, 2002

## Referències

* ↑ «Nchanga Rangers hail ex-KCM boss». Saturday Post, 13-08-2013. Arxivat de l'original el 2013-12-02. [Consulta: 17 novembre 2013].
* ↑ «Zambia – List of Champions». RSSSF.
* 1 2 3 «Zambia – List of Cup Winners». RSSSF.
# Neolític final

* Prehistòria
* Paleolític
* Paleolític inferior
* Paleolític mitjà
* Paleolític superior
* Epipaleolític
* Mesolític
* Neolític
* Neolític antic
* Neolític mitjà
* Neolític final
* Edat del coure
* Edat del bronze
* Cultura dels túmuls
* Cultura dels camps d'urnes
* Edat del ferro
* Cultura de Hallstatt
* Cultura de La Tène
El neolític final és la darrera fase del neolític fins a l'arribada dels metalls. A Catalunya aquest període va del 2500 aC al 1800 aC més o menys.
Durant aquesta època van arribar a França tribus de prospectors, caçadors i comerciants que venien del sud de la península Ibèrica (cultura del vas campaniforme) i d'Europa Oriental. A Catalunya arriben una sèrie de fenòmens culturals que trenquen la relativa uniformitat dels sepulcres de fossa del neolític mitjà. S'accentua el poblament de la muntanya.
Característica d'aquest període és la importància que adquireixen les rutes comercials: les més antigues rutes conegudes són la de l'ambre amb el Bàltic i la de l'estany que unia les illes Cassitèrides amb els centres consumidors de la Mediterrània. La navegació millora i es van poblar illes mediterrànies. Les travessies -que abans es feien al llarg de les costes- es fan ara a mar obert. En diversos punts d'Europa apareixen representacions de vaixells, probablement de rems i fets de fusta.

## Cultures destacades

* Cultura megalítica de la península Ibèrica
* Cultura de Lengyel
* Cultura de Los Millares
* Cultura de les coves
* Cultura del vas campaniforme
* Cultura de Varna

## Referències

* ↑ Alcaina-Mateos, Jonas «El neolític final – calcolític a la costa central catalana. Estat de la qüestió i aportacions)». ResearchGate, 01-10-2014. DOI: 10.13140/rg.2.1.2431.4085.
* ↑ Galter, Josep Tarrús i «Consideracions sobre el Neolític final-calcolític a Catalunya (2500-1800 a.C.)». Cypsela: revista de prehistòria i protohistòria, 5, 01-01-1985, pàg. 47–57. ISSN: 2385-3344.
* ↑ «Neolític final». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Molist, Miquel Molist, Maria Bofill, z i Oriol Vicente; Bofill, Maria; Ortiz, Anabel. «Magalitisme a les Gavarres». Patrimoni Cultural i Desenvolupament - Universitat Autònoma de Barcelona. Arxivat de l'original el 2017-03-26. [Consulta: 23 gener 2017].
# Puntius nankyweensis

Puntius nankyweensis és una espècie de peix cipriniforme de la família dels ciprínids.

## Morfologia

Els mascles poden assolir els 3,3 cm de longitud total.

## Distribució geogràfica

Es troba a Myanmar.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. 2008. Five new species of Puntius from Myanmar (Teleostei: Cyprinidae). Ichthyological Exploration of Freshwaters, 19 (1): 59-84.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Puntius martenstyni

Puntius martenstyni és una espècie de peix cipriniforme de la família dels ciprínids.

## Morfologia

Els mascles poden assolir els 25 cm de longitud total.

## Distribució geogràfica

Es troba a Sri Lanka.

## Referències

* 1 2 FishBase (anglès)
* ↑ Pethiyagoda, R., 1991. Freshwater fishes of Sri Lanka. The Wildlife Heritage Trust of Sri Lanka, Colombo. 362 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Navanethem Pillay

Navanethem Pillay (en Tàmil: நவநீதம் பிள்ளை), més coneguda com Navi Pillay (Durban, Sud-àfrica, 23 de setembre de 1941) és una jurista sud-africana, que va treballar com Alta Comissionada de les Nacions Unides per als Drets Humans entre 2008 i 2014.

## Biografia

Es va graduar a la Universitat de Natal i més tard es va doctorar en Dret a l'Escola de Lleis de la Universitat Harvard. Com a advocada, va desenvolupar una intensa activitat contra l'apartheid al seu país, i també com a activa militant sindicalista i en el suport als drets de la dona. Entre1995 i 2003 va treballar com a jutgessa del Tribunal Penal Internacional per a Ruanda i en fou la seva presidenta entre1999 i 2003. De 2003 a 2008 va ser jutgessa en la Tribunal Penal Internacional de la Haia. Des de 2008 fins a 2014 va ser Alta Comissionada de les Nacions Unides per als Drets Humans, substituint a la canadenca Louise Arbour.El 2021 va rebre la Medalla d'Honor Ruth Bader Ginsburg que atorga la World Jurist Association.

### Activisme

És cofundadora de l'organització internacional no governamental Equality Now i va participar amb diverses organitzacions que treballen sobre qüestions relatives a la infància, els presos, les víctimes de la tortura i de la violència de gènere.
És una de les signants del text Born Free And Equal" que es va publicar el 2012 sobre orientació sexual i identitat de gènere en dret internacional dels drets humans.

## Referències

* ↑ «International Criminal Court : Judge Navanethem Pillay». web.archive.org, 09-05-2006. Arxivat de l'original el 9 de maig de 2006. [Consulta: 4 maig 2020].
* ↑ «News | Africa - Reuters.com». web.archive.org, 03-10-2008. Arxivat de l'original el 3 d'octubre de 2008. [Consulta: 4 maig 2020].
* ↑ Kluwer, Wolters. «La élite mundial del Derecho se reúne en Madrid para homenajear a la jueza Ginsburg» (en castellà). Cinco Días, 02-07-2021. [Consulta: 6 març 2023].
* ↑ BORN FREE AND EQUAL - Sexual orientation and gender identity in international human rights law
# Raitxíkhinsk

Raitxíkhinsk - (rus) Райчихинск - és una ciutat de l'óblast de l'Amur, a Rússia. Es troba a 145 km al sud-est de Blagovésxensk i a 5.755 km a l'est de Moscou. Fou fundada el 1932 amb el nom de Raitxikha. Esdevingué una ciutat minera gràcies a l'extracció de lignit, amb un gulag establert de febrer de 1938 fins a juny de 1942, arribant a tenir 11.100 presoners treballant en el jaciment de carbó. L'empresa més gran de la ciutat és JSC "Amur Coal" (seccions "Nord-Est" i "Yericovet", el lloc "Contacte"). Aconseguí l'estatus d'assentament urbà el 1934 i el de ciutat el 1944.

## Referències

* ↑ «Raitschicha-ITL» (en alemany). Gulag Memorial. Arxivat de l'original el 20 de setembre 2007. [Consulta: 27 agost 2023].
# NGC 60

NGC 60 és una galàxia espiral localitzada a la constel·lació dels Peixos. És coneguda pels seus braços espirals inusualment distorsionats, que comunament es deuen als efectes gravitacionals de les galàxies veïnes, però no hi ha galàxies al voltant d'NGC 60 per permetre això.

## Referències

* «NGC 0060». NASA/IPAC Extragalactic Database. National Aeronautics and Space Administration / Infrared Processing and Analysis Center, 2008. [Consulta: 28 gener 2010].
* ↑ Dmitry Makarov «The EFIGI catalogue of 4458 nearby galaxies with detailed morphology» (en anglès). Astronomy and Astrophysics, 26-07-2011, pàg. 74–74. DOI: 10.1051/0004-6361/201016423.
* ↑ Ignasi Pérez-Ràfols «The ninth data release of the Sloan Digital Sky Survey: first spectroscopic data from the SDSS-III baryon oscillation spectroscopic survey» (en anglès). The Astrophysical Journal Supplement Series, 2, 19-11-2012, pàg. 21. DOI: 10.1088/0067-0049/203/2/21.
* ↑ «A catalogue of quasars and active nuclei: 13th edition» (en anglès). Astronomy and Astrophysics, 01-07-2010, pàg. 10–10. DOI: 10.1051/0004-6361/201014188.
* ↑ Elaine Sadler «The 6dF Galaxy Survey: final redshift release (DR3) and southern large-scale structures» (en anglès). Monthly Notices of the Royal Astronomical Society, 2, 21-10-2009, pàg. 683–698. DOI: 10.1111/J.1365-2966.2009.15338.X.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «New General Catalog Objects: NGC 50 - 99».
# Rambla d'Aiòder

La rambla d'Aiòder - tot i que també rep els noms de rambla de Vilamalur,rio Chico o río Pequeño és un riu que flueix per la comarca de l'Alt Millars, al País Valencià. Naix al terme municipal de les Fonts d'Aiòder, a la serra d'Espadà, i desemboca, al seu pas per Espadella, amb el riu Millars, per la riba dreta, després de recórrer el seu darrer tram encaixonat als peus de la Penya Saganta. La superfície de la seua conca cobrix uns 70 km² incloent a més dels termes municipals de les Fonts d'Aiòder i Espadella, els d'Aiòder, Vilamalur i Torralba pels quals davallen múltiples barrancs.

## Referències

* ↑ «Río de Ayódar». Arxivat de l'original el 2012-01-29. [Consulta: 5 gener 2014].
* ↑ «Fuentes de Ayódar». Arxivat de l'original el 2013-06-12. [Consulta: 5 gener 2014].
* ↑ Carmiña Martinavarro, "Río Mijares, riqueza de la Plana" Arxivat 2013-07-15 a Wayback Machine.
# Ninus (fundador de Nínive)

Ninus, o també Ninos, (en grec antic Νίνος), va ser el mític fundador de la ciutat de Nínive, a l'imperi assiri.
Se'l considera fil de Baal o fins i tot de Cronos, ja que Baal o Bel s'identifica amb el déu hel·lènic Cronos. Segons la tradició, Ninus va inventar l'art de la guerra, i va ser el primer que va reunir grans exèrcits. Tenia com a aliat un rei de l'Aràbia anomenat Arieu, i amb ell va conquerir tot Àsia, tret del país dels indis. La Bactriana li va oposar resistència durant molt de temps, però, gràcies a l'astúcia de la dona d'un dels seus visirs, la va acabar conquerint. Aquesta dona era Semíramis, amb qui es va casar. Després de la mort de Ninus, el va succeir en el tron.
Heròdot dona una altra genealogia de Ninus. Segons ell, era un descendent d'Hèracles. Era net d'Alceu, fill d'Hèracles i d'Òmfale.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 389. ISBN 9788496061972.
# Ranchette Estates

Ranchette Estates és una concentració de població designada pel cens dels Estats Units a l'estat de Texas. Segons el cens del 2000 tenia 133 habitants.

## Demografia

Segons el cens del 2000, Ranchette Estates tenia 133 habitants, 32 habitatges, i 28 famílies. La densitat de població era de 84,2 habitants/km².
Dels 32 habitatges en un 71,9% hi vivien nens de menys de 18 anys, en un 68,8% hi vivien parelles casades, en un 15,6% dones solteres, i en un 12,5% no eren unitats familiars. En el 12,5% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,16 i el nombre mitjà de persones que vivien en cada família era de 4,54.
Per edats la població es repartia de la següent manera: un 45,1% tenia menys de 18 anys, un 12% entre 18 i 24, un 27,8% entre 25 i 44, un 11,3% de 45 a 60 i un 3,8% 65 anys o més.
L'edat mediana era de 20 anys. Per cada 100 dones de 18 o més anys hi havia 87,2 homes.
La renda mediana per habitatge era de 25.250 $ i la renda mediana per família de 25.250 $. Els homes tenien una renda mediana de 26.250 $ mentre que les dones 6.250 $. La renda per capita de la població era de 4.605 $. Aproximadament el 48,4% de les famílies i el 51,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ranchette Estates». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Ranchette Estates». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Quercus brantii

Quercus brantii és una espècie de roure que pertany a la família de les fagàcies.

## Hàbitat

Espècie nativa de l'Àsia Menor (est de Turquia, Monts Zagros) de 300 a 1700 m.

## Descripció

Arbre tardanament caducifoli de fins a 10 m d'alt i 0,8 m de diàmetre de tronc. Fulles de tres lòbuls, de 7-15 cm de llarg i 4-11 d'ample, lòbuls acuminats, glabres, en la cara superior de color verd oliva, i en la cara inferior més clares, marges sencers o lleugerament cisellades, pecíols 12-15 mm de llarg. Les glans ovoïdals o subcilíndriques de 3-4,5 cm de llarg i 2,3-2,6 cm de diàmetre, amb una tassa semiesfèrica que cobreix la meitat del fruit. La seva maduració és de dos anys i les glans són comestibles. Les flors masculines fan inflorescències 4-5 cm de llarg; els pistils fan una inflorescència de 15 cm de llarg, amb 1 o 2 tasses. L'escorça té moltes fissures, grisa, branques gruixudes, difusió, branquetes joves amb pubescència groguenca; gemmes 2-5 mm de llarg, cònic, angle, pubescents. Creix a tota mena de sòls, però prefereix els calcaris. És molt resistent a la sequera i té un creixement lent en el cultiu.

## Miscel·lània

Subgènere Quercus, secció Cerris. S'hibrida amb el Quercus libani (= Q.x oophora Kotschy 1862, = Q. brantii subsp oophora (Kotschy) O.Schwarz 1936), i amb el Quercus infectoria (= Q.x squamulosaDjavanchir 1977).

## Sinonímia

* persica Jaubert &t Spach 1843
* brantii subsp persica (Jaub. & Spach) O.Schwarz 1936
* aegilops subsp brantii (Lindl.) A.Camus 1936
* aegilops subsp persica (Jaub. & Spach) Blakelock 1951

## Subespècies i varietats

En la seva àrea de distribució, aquesta espècie és molt variable en l'aspecte de les fulles i les característiques de la seva cúpula. S'ha descrit diverses varietats:
* Var. brantii: cúpules mitja volta-cònica, amb lanceolades o àmplia, escales lineals, els inferiors i els adpresos superior recorbats.
* Var. belangeri (A. DC) Zohary 1961 (= Q.persica var belangeri A.DC 1864.): cúpula amb filiforme llarg (2-3 cm) escales superiors, més àmplies escales inferiors.
* Var. persica (Jaub. i Spach) Zohary 1961: cúpula amb forma d'embut fruit fusiforme.
# Natàlia Sedova

Natàlia Sedova és el nom dels següents personatges:
* Natàlia Ivànovna Sedova (1882–1962), revolucionària soviètica, muller de Lev Trotski
* Natàlia Nikolàievna Sedova (1948–), filòsofa russa
# Nani Jiménez

Nani Jiménez (València, 9 de desembre de 1981) és una actriu i model valenciana. Nani Jiménez ha treballat com a model en algunes campanyes publicitàries i ha participat en diverses pel·lícules de cinema: 3 días, Barby Killers, Lo que tiene el otro i pel·lícules per a televisió, com El cas de la núvia dividida i El meu últim estiu amb Marian. Va aconseguir certa popularitat en interpretar un paper en la sèrie L'Alqueria Blanca de la televisió valenciana Canal Nou, on interpreta Asun Falcó. En 2009 es va incorporar a la sèrie de televisió El Internado d'Antena 3, en la seua sisena temporada. Va romandre en la sèrie des de finals de la sisena temporada fins a la setena, quan va finalitzar. En 2011 s'incorporà al repartiment de la 20 temporada d'Hospital Central.

## Biografia

Com a model, ha participat en un gran nombre de campanyes publicitàries. Quant a la interpretació, abans de donar-se a conèixer a nivell nacional, ja era coneguda a la Comunitat Valenciana, on havia fet alguns treballs a la pantalla petita; de manera especial per la seua participació, l'any 2007, en la sèrie L'Alqueria Blanca, una producció amb una alta audiència, en la qual interpretava a Asun Falcó.
Abans, l'any 2006, Nani ja havia treballat en un paper secundari en la pel·lícula El cas de la núvia dividida, un llargmetratge de misteri dirigit per Joan Marimón. A la pantalla gran, posteriorment, va participar en algunes pel·lícules més, com Lo que tiene el otro, una coproducció entre Espanya i Veneçuela dirigida per Miguel Perelló, l'any 2009. En aquest mateix any va obtenir un paper protagonista en la pel·lícula El meu últim estiu amb Marian, dirigida per Vicent Monsonís, sobre una família amb pocs recursos que són convidats per un matrimoni adinerat a passar unes vacances amb ells en el seu veler.
I en aquest any 2009, a més, l'actriu és contractada per a participar en la sèrie de televisió El internado, que és la que li ha donat la popularitat. Va romandre en la mateixa fins a l'any 2010, interpretant-hi a Amaia, una alumna que sent atracció per Marcos però no aconsegueix integrar-se en el seu grup. El 2011 va participar en la minisèrie Entre dos regnes, una producció dirigida per Miguel Perelló i que se situa en la València medieval. L'any 2012 l'actriu s'incorpora a la sèrie Hospital Central, en la qual dona vida al personatge d'Ariadna Rubio, una resident que està a càrrec de Jimeno i que, tot i que té moltes aptituds, no té vocació i procura evitar qualsevol responsabilitat.

## Filmografia
### Televisió

* El cas de la núvia dividida (2006)
* El meu últim estiu amb Marian (2007)
* L'Alqueria Blanca (2007-2009)
* El internado (2009-2010)
* Seis motivos para dudar de tus amigos (2011)
* Hospital Central (2011)
* Carmina (2012)
* Isabel (2013)

### Cinema
#### Llargmetratges

* Lo que tiene el otro, 2007
* Tres días, 2008
* Sexykiller, morirás por ella, 2008
* Entre dos regnes, 2011

#### Curtmetratges

* Un reflejo de ti, 2012

### Dobladora

* Victorious (2010-present)

## Referències

* ↑ «Biografía de Nani Jiménez» (en castellà). biografias. [Consulta: 12 febrer 2014].
# Rectoria del Pla del Penedès

La Rectoria del Pla del Penedès és una rectoria del municipi del Pla del Penedès (Alt Penedès) inclosa en l'Inventari del Patrimoni Arquitectònic de Catalunya.

## Descripció

Aquest edifici es troba a l'interior del nucli urbà del Pla del Penedès. És interessant principalment per la seva composició de façana. Presenta un portal d'entrada adovellat d'arc escarser (amb la data 1777), sobre el qual es recolza una balconera de forja.

## Història

Es tracta de diversos habitatges distribuïts a l'interior del nucli urbà del Pla del Penedès. Són edificis interessants principalment per la seva composició de façana. Es poden veure elements d'arquitectura "culta" amb la utilització del llenguatge de l'eclecticisme en convivència amb detalls de l'arquitectura popular. En general aquests edificis configuren l'eixample dels segles XIX i XX.

## Referències

* 1 2 3 «Rectoria del Pla del Penedès». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Rectoria vella de Sant Pere de Ribes

La Rectoria vella de Sant Pere de Ribes és una obra de Sant Pere de Ribes (Garraf) protegida com a Bé Cultural d'Interès Local.

## Descripció

Casa situada al nucli de Sota-Ribes, davant l'Església vella de Sant Pere de Ribes. Està construïda a la part alta del nucli, sobre un mur de contenció de l'antic camí empedrat que també ascendeix fins a l'església i el castell. És un edifici aïllat de planta rectangular que es compon de tres cossos superposats. Consta de planta baixa, pis i golfes i té la coberta a dues vessants amb el carener paral·lel a la façana. La part frontal queda tancada per un baluard que s'uneix al de l'església; el primer s'obre amb una portalada d'arc escarser adovellat, amb un relleu de Sant Pere a la clau. Des d'aquest s'accedeix a un pati tancat pel cos principal i el secundari. El primer s'obre amb un portal d'arc de mig punt adovellat amb la clau inscrita. "AVE MARIA" i una corona gravada. Sobre el portal hi ha una orla metàl·lica amb un relleu del Sagrat Cor de Jesús. Al costat hi ha adossada una escala exterior paral·lela al mur, que permet accedir directament al pis superior. A continuació d'aquest cos n'hi ha un altre que es prolonga per la façana de tramuntana. Totes les seves obertures són d'arc pla arrebossat. A la façana de migdia les obertures també són d'arc pla arrebossat i es troben distribuïdes de forma aleatòria. El darrer cos, adossat a la façana de ponent, té la coberta més alta que les altres. A la façana de migdia presenta un gran pòrtic d'arc pla arrebossat al primer i al segon pis. L'acabat exterior és arrebossat i pintat de color blanc. Davant la façana de tramuntana hi ha diverses dependències agrícoles, que es troben en estat ruïnós.

## Història

La rectoria vella va construir-se a redós de l'església parroquial que va bastir-se al nucli de Sota-Ribes durant la segona meitat del segle xvii.

## Referències

* 1 2 «Rectoria vella de Sant Pere de Ribes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
* 1 2 Text procedent del mapa de patrimoni cultural de la Diputació de Barcelona